เปิดโผ “หุ้นบลูชิพ” เดือนม.ค. “ลงมากกว่าขึ้น” แนะสอยของถูก-ดีเพียบ!
นักวิเคราะห์มองเป็นโอกาสเข้าสะสมหุ้นที่ราคาถูกและพื้นฐานดีหลังราคา บจ. ส่วนใหญ่ในกลุ่ม SET50 เดือน ม.ค. ปรับลงมากกว่าขึ้น
7 ก.พ. 2560

เปิดโผ “หุ้นบลูชิพ” เดือน ม.ค. “ลงมากกว่าขึ้น” แนะสอยของถูก-ดีเพียบ! อาทิ CPN, TOP, TU, SCB, LH, BH, GLOW, CBG, BTS, HMPRO,  MINT, BA, CPALL, TPIPL, CPF, KKP, BDMS, GPSC, THAI, BEM, CENTEL, CK, BLA, TRUE, ROBINS, KCE และ PTG
“ข่าวหุ้นธุรกิจออนไลน์” ได้ทำการสำรวจราคาหุ้นของบริษัทจดทะเบียน (บจ.) ในกลุ่ม SET50 เดือนม.ค.60 โดยเทียบราคาปิด ณ วันที่ 30 ธ.ค.59 – 31 ม.ค.60 ซึ่งพบว่าราคาหุ้นส่วนใหญ่ปรับลดลงมากกว่าปรับตัวขึ้น โดยหุ้นที่ปรับตัวขึ้นมีทั้งหมด 22 ตัว และหุ้นที่ปรับตัวลดลงมี 27 ตัว ส่วนอีก 1 ตัวราคาหุ้นไม่เปลี่ยนแปลง
โดยในจำนวนหุ้นที่ปรับตัวขึ้นมีหุ้น 19 ตัว ที่ให้ผลตอบแทนมากกว่าดัชนีตลาดหลักทรัพย์ (SET) และดัชนีกลุ่ม (SET50) นำโดย TMB, BBL, PTT,  IRPC, ADVANC, WHA, TCAP, PTTGC, INTUCH, KTB, KBANK, BCP, DELTA, IVL, AOT, DTAC, PSH, GLOBAL, SCC, PTTEP, EGCO และ BANPU
 
สำหรับดัชนีตลาดฯมาอยู่ที่ระดับ 1,577.31 จุด (30 ม.ค.60) บวก 34.37 จุด หรือเพิ่มขึ้น 2.23% จากดัชนีที่ระดับ 1,542.94 จุด (30 ธ.ค.59) ส่วนดัชนี SET50 มาอยู่ที่ 984.21 จุด (30 ม.ค.60) บวก 19.37 จุด หรือเพิ่มขึ้น 2.01% จากดัชนีที่ระดับ 964.84 จุด (30 ธ.ค.59)
ด้านหุ้นที่อ่อนตัวลงทั้ง 27 ตัว อาทิ CPN, TOP, TU, SCB, LH, BH, GLOW, CBG, BTS, HMPRO, MINT, BA, CPALL, TPIPL, CPF, KKP, BDMS,  GPSC, THAI, BEM, CENTEL, CK, BLA, TRUE, ROBINS, KCE และ PTG
ตรงนี้ถือเป็นโอกาสดีที่สำหรับนักลงทุนที่มีความต้องการเก็บหุ้นพื้นฐานแกร่งราคาถูก อีกทั้งช่วงนี้เริ่มมีการประกาศงบการเงินและจ่ายปันผล จึงเชื่อว่าการเข้าลงทุนหุ้นกลุ่มดังกล่าวจะเป็นที่ต้องการของนักลงทุนทั้งในประเทศและนอกประเทศ รวมถึงนักลงทุนสถาบันอย่างแน่นอน
 
 
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆการตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน